CELEX: 31992R3646
Language: el
Date: 1992-12-16 00:00:00
Title: Κανονισμός (ΕΟΚ) αριθ. 3646/92 της Επιτροπής της 16ης Δεκεμβρίου 1992 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 6), προέλευσης Πακιστάν

Avis juridique important

|

31992R3646

Κανονισμός (ΕΟΚ) αριθ. 3646/92 της Επιτροπής της 16ης Δεκεμβρίου 1992 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 6), προέλευσης Πακιστάν  

Επίσημη Εφημερίδα αριθ. L 369 της 18/12/1992 σ. 0011 - 0012

ΚΑΝΟΝΙΣΜΟΣ (ΕΟΚ) αριθ. 3646/92 ΤΗΣ ΕΠΙΤΡΟΠΗΣ  της 16ης Δεκεμβρίου 1992  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων Πακιστάν (κατηγορία 6)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1539/92 της  Επιτροπής (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών- ότι οι εισαγωγές στην Κοινότητα ορισμένων κλωστοϋφαντουργικών προϊόντων της κατηγορίας 6, καταγωγής Πακιστάν τα οποία περιλαμβάνονται στο παράρτημα  έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11-  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στο Πακιστάν, στις 13 Οκτωβρίου 1992, αίτηση διαβουλεύσεων- ότι, εν αναμονή αμοιβαίας αποδεκτής λύσης, η Επιτροπή ζήτησε από το Πακιστάν να  περιορίζει προσωρινά, έως τις 31 Δεκεμβρίου 1992, τις εξαγωγές των προϊόντων της κατηγορίας 6 προς την Κοινότητα στα επίπεδα που αναφέρονται στο παράρτημα και ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν  λόγω κατηγορίας πρέπει να υπάγονται προσωρινά σε ποσοτικούς περιορισμούς αυτόσημους αυτών που ζητήθηκαν από την προμηθεύτρια χώρα-  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86-  ότι τα εν λόγω προϊόντα τα οποία έχουν εξαχθεί από το Πακιστάν στις 13 Οκτωβρίου 1992 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από τα καθορισθέντα ποσοτικά όρια-  ότι το ποσοστικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από το Πακιστάν πριν από την ημερομηνία ενάρξεως ισχύος του παρόντος κανονισμού-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων καταγωγής Πακιστάν της κατηγορίας που περιλαμβάνεται στο παράρτημα, υπόκεινται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2 για την περίοδο  από τις 13 Οκτωβρίου έως τις 31 Δεκεμβρίου 1992.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1 τα οποία απεστάλησαν από το Πακιστάν προς την Κοινότητα προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη  κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αναφέρονται στο άρθρο 1 που αποστέλλονται από το Πακιστάν στην Κοινότητα μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ)  αριθ. 4136/86.  3. Όλες οι ποσότητες των προϊόντων που αναφέρονται στο άρθρο 1 που αποστέλλονται από το Πακιστάν προς την Κοινότητα από τις 13 Οκτωβρίου 1992 και τίθενται σε ελεύθερη κυκλοφορία αφαιρούνται από τα καθορισθέντα ποσοτικά όρια. Εντούτοις, τα προσωρινά αυτά  ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από το Πακιστάν πριν από την έναρξη ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ισχύει από τις 13 Οκτωβρίου έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1992. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 387 της 31. 12. 1986, σ. 42. (2) ΕΕ αριθ. L 163 της 17. 6. 1992, σ. 9.    ΠΑΡΑΡΤΗΜΑ            Κατηγορία  Κωδικός ΣΟ  Περιγραφή εμπορευμάτων  Τρίτες χώρες  Μονάδες  Κράτη μέλη  Ποσοτικά όρια από τις 13 Οκτωβρίου έως τις 31 Δεκεμβρίου 1992                 6  6203 41 10  6203 41 90  6203 42 31  6203 42 33  6203 42 35  6203 42 90  6203 43 19  6203 43 90  6203 49 50  6204 61 10  6204 62 31  6204 62 33  6204 62 39  6204 63 18  6204 69 18  6211 32 42  6211 33 42  6211 42 42  6211 43 42  Κιλότες, κοντά παντελόνια (άλλα από τα είδη μπάνιου) και παντελόνια υφασμένα αντρών και αγοριών- παντελόνια υφασμένα για γυναίκες και κορίτσια, από μαλλί, βαμβάκι, ή άλλες συνθετικές ή τεχνητές υφαντικές ίνες- κάτω μέρη αθλητικών φορμών  (προπόνησης) με φόδρα, άλλα από εκείνα των κατηγοριών 16 ή 29 από βαμβάκι ή από συνθετικές ή τεχνητές ίνες  Πακιστάν  τεμάχια  D  F  I  BNL  UK  IRL  DK  EL  E  P  ΕΟΚ  2 186  770  121  440  479  7  30  13  69  13  4 128